Държавен вестник, бр. 25, 2021 г., стр. 59

БРОЙ  25	
Д Ъ Р Ж А В Е Н  В Е С Т Н И К 	
СТР.  59  
Умения
• Анализира средата за сигурност чрез непрекъснато наблюдение
• Оценява рисковете при различните банкови операции
• Взема целесъобразни решения при нарушаване на реда в банковия салон
• Предприема необходимите действия за осигуряване на реда в банката
• Задържа лица, които нарушават реда в банката или създават опасност за 
живота и здравето на служителите и посетителите
• Осъществява защита при нападение срещу охранявания обект
Компетентности
• Оценява самостоятелно и прецизно рисковете при охрана на банка и реагира 
адекватно на възникнало нарушаване на реда
• Способен е да задържи лице, което нарушава реда и създава опасност за 
живота на служителите и посетителите, съобразявайки се със законовата и 
подзаконовата нормативна уредба 
Резултат от учене 8.3:
Изпълнява действия при извънредни ситуации в охранявания обект
Знания
• Идентифицира признаците на опасност и заплаха при отделните видове извън­
редни ситуации (авария, бедствие, нападение на охраняващия екип, заплаха 
за терористичен акт, извършен терористичен акт, вземане на заложник и др.)
• Посочва алгоритъма от действия при отделните видове извънредни ситуации
• Описва предназначението, бойните свойства и техническите характеристики 
на огнестрелното оръжие и помощните средства за защита
• Изброява основните средства и методи за предотвратяване, пресичане и раз­
криване на противоправни посегателства срещу охранявания обект
• Описва инструкциите за действия при извънредни ситуации
• Изрежда правните норми, регламентиращи действията на служителите от 
охраната при извънредни ситуации
• Назовава компетентните държавни органи и органи на местно самоуправле­
ние, ангажирани с действия при извънредни ситуации
• Посочва формите и методите за взаимодействие на охранителите с компетент­
ните държавни органи и органи на местно самоуправление при извънредни 
ситуации
Умения
• Разпознава признаците на опасност и заплаха при отделните видове извън­
редни ситуации (авария, бедствие, нападение на охраняващия екип, заплаха 
за терористичен акт, извършен терористичен акт, вземане на заложник и др.)
• Реагира на сигналите от техническите системи – сигналноизвестителна и 
пожароизвестителна система, система за гласово уведомяване, система за 
управление на дим и топлина, пожарогасителна система и система за видео­
наблюдение
• Изпълнява последователно утвърдените действия според вида извънредна 
ситуация
• Взаимодейства с компетентните държавни органи и органи на местно само­
управление при извънредни ситуации
• Демонстрира различни бойни приложни защитни техники при нападение 
срещу охранявания обект
• Води огън с огнестрелно оръжие от различни положения – по движеща се 
цел, от автомобил и др. 
• Прилага инструкциите за действие при извънредни ситуации
• Прилага законосъобразно използването на физическа сила, помощни средства 
и огнестрелно оръжие в условията на банковата охрана
Компетентности
• Способен е самостоятелно и в екип да овладее извънредна ситуация в дей­
ността по охрана на банковия обект
• Способен е да прилага правомерно действия по използване на физическа сила, 
помощни средства и огнестрелно оръжие при изпълнение на служебните си 
задължения
Средства за оценяване: Средство 1:
• Решаване на тест
Средство 2:
• Решаване на казус по зададен сценарий
Средство 3: 
• Практически изпит
Условия за провеждане 
на оценяването:
За средства 1 и 2:
• Учебен кабинет
За средство 3:
• Стрелбище
Критерии за оценяване: За средство 1:
• Дефинира основните рискове при охрана на банков обект и точно посочва 
действията при извънредни ситуации. Дефинира етапите и изискванията при 
осъществяване на контрол на посетителите в банковия салон
За средство 2: 
• Избира бързо и уверено най-адекватния тип поведение при зададената извън­
редна ситуация
За средство 3: 
• Демонстрира водене на точен огън от различни положения